Mikoplasma

**Mikoplasma** (**Mycoplasma**) merupakan sebuah genus bakteria yang kekurangan dinding sel di keliling membran sel. Tanpa dinding sel, ia tidak dipengaruhi oleh kebanyakan antibiotik umum seperti penisilin atau antibiotik beta-laktam lain yang menyasarkan sintesis dinding sel. Ia boleh berlaku parasit atau saprotrofik. Beberapa spesies bersifat patogen terhadap manusia, termasuk *M. pneumoniae* yang merupakan punca utama radang paru-paru atipikal dan lain-lain gangguan pernafasan, serta *M. genitalium* yang diyakini terlibat dalam penyakit radang pelvis. Spesies-spesies *Mycoplasma* merupakan sel bakteria terkecil yang diketahui setakat ini. Ia boleh hidup tanpa oksigen, boleh terdapat dalam pelbagai bentuk. Sebagai contoh, *M. genitalium* berbentuk kelalang (kira-kira 300 x 600 nm), sementara *M. pneumoniae* lebih memanjang (kira-kira 100 x 1000 nm). Terdapat ratusan spesies yang menjangkiti haiwan.

## Spesies

## Penyebaran penyakit
Antigen P1 adalah faktor kemudaratan utama mikoplasma. P1 adalah protein berkaitan membran membolehkan kelekatan pada sel-sel epitelium. Reseptor P1 juga ternyata pada eritrosit yang boleh membawa kepada aglutinasi autoantibodi dari jangktian mikobakteria. Sesetengah spesies *Mycoplasma* spesies boleh menyebabkan penyakit, termasuk *M. pneumoniae* yang merupakan punca utama keradangan paru-paru atipikal, dan *M. genitalium* yang dikaitkan dengan penyakit radang pelvus. Jangkitan mikoplasma pada manusia berkaitan dengan letusan kulit dalam 17% kes.

### Penyakit kelamin
Spesies *Mycoplasma* dan *Ureaplasma* bukan sebahagian daripada flora faraj yang normal. Sesetengah spesies *Mycoplasma* tersebar melalui hubungan seksual.

### Kemandulan
Beberapa mycoplasmae memiliki efek pada kesuburan. *M. hominis* menyebabkan kemandulan lelaki atau alat kelamin radang pada manusia.

### Kematian bayi
Bayi yang lahir sebelum masa (*preterm*) malah kurang berat badan terdedah kepada jangkitan *Mycoplasma*.

### Kaitan dengan kanser
Sesetengah spesies *Mycoplasma* sering dikesan dalam pelbagai jenis kanser sel. Antaranya:
* *M. fermentans*
* *M. genitalium*
* *M. hominis*
* *M. hyorhinis*
* *M. penetrans*
* *U. urealiticum*
Kebanyakan mikoplasma ini menunjukkan hubung kait yang kukuh dengan transformasi sel mamalia in vitro yang memudaratkan.

#### <span>Jangkitan </span>''Mycoplasma'' dan transformasi sel perumah
Kehadiran *Mycoplasma* pertama kali dilaporkan dalam sampel kanser tisu pada tahun 1960-an. Sejak itu, beberapa kajian cuba mencari dan membuktikan kaitan antara *Mycoplasma* dan kanser, serta bagaimana bakteri mungkin terlibat dalam pembentukan kanser. Beberapa kajian telah menunjukkan bahawa sel-sel yang kronik dijangkiti dengan bakteria melalui transformasi berperingkat-peringkat. Perubahan disebabkan oleh jangkitan mikoplasma kronik secara beransur-ansur malah bersifat morfologi dan genetik sekaligus. Tanda jangkitan nyata yang pertama ialah ketika sel-sel beransur-ansur bertukar bentuk daripada normal kepada sabit. Ia juga menjadi hyperkromatik disebabkan peningkatan DNA dalam nukleus sel-sel. Di peringkat lanjut, sel-sel tidak memerlukan lagi sokongan yang kukuh untuk tumbuh dan berkembang dan juga sel penyekat laku yang bergantung kepada sentuhan normal.

## Rujukan